**รายละเอียดตัวชี้วัดรายบุคคล สำนักควบคุม ป้องกันและบำบัดโรคสัตว์**

**สำหรับประเมินผลการปฏิบัติราชการของสำนักงานปศุสัตว์จังหวัด ปีงบประมาณ พ.ศ.๒๕๖๘**

**ตัวชี้วัดที่ ๓ :** ระดับความสำเร็จในการเฝ้าระวังและการรายงานโรคระบาดสัตว์ปีกในระบบสารสนเทศ

**น้ำหนัก :** ร้อยละ ๓

**คำอธิบายตัวชี้วัด :** การพิจารณาผลการดำเนินการตามตัวชี้วัดประกอบด้วย ๓ ส่วน ได้แก่

ส่วนที่ ๑ การเฝ้าระวังโรคในสัตว์ปีกเชิงรับ (รก.๑ เชิงรับ) (๑ คะแนน)

ส่วนที่ ๒ การเฝ้าระวังโรคในสัตว์ปีกเชิงรุก (รก.๑ เชิงรุก) (๑ คะแนน)

ส่วนที่ ๓ การเฝ้าระวังโรคในนกธรรมชาติ (๑ คะแนน)

**ส่วนที่ ๑ การเฝ้าระวังและการรายงานโรคในสัตว์ปีกเชิงรับ (คะแนนเต็ม ๑ คะแนน)**

**๑.๑ การเฝ้าระวังโรคในสัตว์ปีกเชิงรับ (รก.๑ เชิงรับ) (๐.๕ คะแนน)**

๑.๑.๑ การเฝ้าระวังโรคในสัตว์ปีกเชิงรับ หมายถึง เก็บตัวอย่าง ซาก หรือ swab สัตว์ปีกส่งตรวจทางห้องปฏิบัติการเมื่อพบสัตว์ปีกป่วยตายตามนิยามโรคไข้หวัดนก

คำนิยามสัตว์ปีกสงสัยโรคไข้หวัดนกและโรคนิวคาสเซิล

๑.๑.๑.๑ สัตว์ปีกที่เลี้ยงในฟาร์มผ่านการรับรองการปฏิบัติทางการเกษตรที่ดีด้านปศุสัตว์มีอัตราการตายร้อยละ ๑ ใน ๒ วัน หรือมีอัตราการกินอาหารหรือน้ำลดลงร้อยละ ๕ ใน ๑ วัน หรืออัตราการไข่ลดลงร้อยละ ๕ ใน ๑ วัน

๑.๑.๑.๒ สัตว์ปีกที่เลี้ยงในฟาร์มที่มีความปลอดภัยทางชีวภาพเบื้องต้น หรือเป็ดไล่ทุ่งมีอัตราการตายร้อยละ ๕ ใน ๒ วัน หรือมีอัตราการกินอาหารหรือน้ำลดลงร้อยละ ๕ ใน ๑ วัน หรืออัตราการไข่ลดลงร้อยละ ๕   
ใน ๑ วัน

๑.๑.๑.๓ สัตว์ปีกที่เลี้ยงหลังบ้านหรือเลี้ยงเพื่อบริโภคในครัวเรือน มีการตายอย่างน้อย ๒ ตัว  
 ใน ๒ วัน

๑.๑.๑.๔ สัตว์ปีกตาม (๑.๑.๑), (๑.๑.๒) และ (๑.๑.๓) แสดงอาการอย่างน้อย ๑ อาการร่วมด้วย ดังนี้

(ก) อาการทางระบบทางเดินหายใจ เช่น หายใจลำบาก หน้าบวม น้ำตาไหล หรือ

(ข) อาการทางระบบประสาท เช่น ชัก คอบิด หรือ

(ค) อาการอื่นๆ เช่น ท้องเสีย ขนยุ่ง ซึม ไม่กินอาหาร ไข่ผิดรูป หงอนและเหนียงมีสีคล้ำ หรือหน้าแข้งมีจุดเลือดออก

๑.๑.๒ การเฝ้าระวังโรคในสัตว์ปีกเชิงรับ **จะต้องมีการเก็บตัวอย่างส่งตรวจทุกเดือนไม่ต่ำกว่า   
๓ ราย/เดือน** จำนวนตัวอย่างซาก ไม่ต่ำกว่า ๒ ซาก/ราย หรือตาม**ตารางการเก็บตัวอย่างสัตว์ปีกป่วย/ตายตามนิยามฯ (การเฝ้าระวังโรคในสัตว์ปีกเชิงรับ)** พร้อมทั้งลงข้อมูลทางระบบสารสนเทศเพื่อการเฝ้าระวังโรคไข้หวัดนก (รก.๑ เชิงรับ) หรือระบบ E-smart surveillance หากไม่มีการรายงานสัตว์ปีกป่วยตายตาม  
ข้อ ๑.๑.๑ ต้องรายงาน Zero Report ทางระบบ E-smart surveillance ทุกวัน

๑.๑.๓ เป้าหมาย หมายถึง จำนวนรายเกษตรกรที่มีการส่งตัวอย่างสัตว์ปีกเชิงรับ ที่มีจำนวนตัวอย่างถูกต้องตามที่กำหนด (ตารางการเก็บตัวอย่างสัตว์ปีกป่วย/ตายตามนิยามฯ) ตามเกณฑ์ที่กำหนดในแต่ละรอบการประเมิน

ก. ประเมินผลครั้งแรกใช้รอบที่ ๑ ตั้งแต่วันที่ ๑ ตุลาคม ๒๕๖๗ ถึงวันที่ ๓๑ มีนาคม ๒๕๖๘

ข. ประเมินครั้งที่สองใช้รอบที่ ๒ ตั้งแต่วันที่ ๑ เมษายน ๒๕๖๘ ถึงวันที่ ๓๐ กันยายน ๒๕๖๘

**คะแนนข้อมูลจำนวนตัวอย่าง (การเฝ้าระวังโรคในสัตว์ปีกเชิงรับ (รก.๑ เชิงรับ)) (๐.๕ คะแนน)**

**คะแนนที่ได้ = ผลรวมคะแนนที่ได้จากการส่งตัวอย่างครบตามเป้าหมายต่อเดือน**

**๖**

**๖**

**ตัวอย่าง: การให้คะแนนจำนวนตัวอย่าง รก๑. เชิงรับต่อเดือน (คะแนนเต็ม ๐.๕ คะแนน)**

|  |  |  |
| --- | --- | --- |
| **เดือน** | **จำนวนรายเคสสัตว์ปีกเชิงรับ**  **(อย่างน้อย ๓ ราย/เดือน จำนวนตัวอย่างซาก ไม่ต่ำกว่า ๒ ซาก/ราย)** | **คะแนน** |
| **๑** | **๓** | **๐.๕** |
| **๒** | **๕** | **๐.๕** |
| **๓** | **๒** | **๐** |
| **๔** | **๔** | **๐.๕** |
| **๕** | **๓** | **๐.๕** |
| **๖** | **๓** | **๐.๕** |

**คะแนนที่ได้ = ๓/๖ = ๐.๔๒ จากคะแนนเต็ม ๐.๕ คะแนน**

**๑. ๒ การรายงานโรคในสัตว์ปีกเชิงรับ (รก.๑ เชิงรับ) (๐.๕ คะแนน)**

๑.๒.๑ การเกิดโรคระบาดสัตว์ปีก หมายถึง สัตว์ปีกป่วยตายตามนิยามโรคไข้หวัดนก   
คำนิยามสัตว์ปีกสงสัยโรคไข้หวัดนกและโรคนิวคาสเซิล

๑.๒.๑.๑ ให้รายงาน รก.๑ เชิงรับ ตามส่วนที่ ๑ การเฝ้าระวังโรค

คำนิยามสัตว์ปีกสงสัยโรคไข้หวัดนกและโรคนิวคาสเซิล

๑.๒.๑.๑.๑ สัตว์ปีกที่เลี้ยงในฟาร์มผ่านการรับรองการปฏิบัติทางการเกษตรที่ดีด้านปศุสัตว์มีอัตราการตายร้อยละ ๑ ใน ๒ วัน หรือมีอัตราการกินอาหารหรือน้ำลดลงร้อยละ ๕ ใน ๑ วัน หรืออัตราการไข่ลดลงร้อยละ ๕ ใน ๑ วัน

๑.๒.๑.๑.๒ สัตว์ปีกที่เลี้ยงในฟาร์มที่มีความปลอดภัยทางชีวภาพเบื้องต้น หรือเป็ดไล่ทุ่งมีอัตราการตายร้อยละ ๕ ใน ๒ วัน หรือมีอัตราการกินอาหารหรือน้ำลดลงร้อยละ ๕ ใน ๑ วัน หรืออัตราการไข่ลดลงร้อยละ ๕ ใน ๑ วัน

๑.๒.๑.๑.๓ สัตว์ปีกที่เลี้ยงหลังบ้านหรือเลี้ยงเพื่อบริโภคในครัวเรือน มีการตายอย่างน้อย   
๒ ตัว ใน ๒ วัน

๑.๒.๑.๑.๔ สัตว์ปีกตาม (๑.๑.๑), (๑.๑.๒) และ (๑.๑.๓) แสดงอาการอย่างน้อย ๑ อาการร่วมด้วย ดังนี้

(ก) อาการทางระบบทางเดินหายใจ เช่น หายใจลำบาก หน้าบวม น้ำตาไหล หรือ

(ข) อาการทางระบบประสาท เช่น ชัก คอบิด หรือ

(ค) อาการอื่นๆ เช่น ท้องเสีย ขนยุ่ง ซึม ไม่กินอาหาร ไข่ผิดรูป หงอนและเหนียงมีสีคล้ำ หรือหน้าแข้งมีจุดเลือดออก

๑.๒.๒ เป้าหมาย หมายถึง มีความสมบูรณ์ครบถ้วนและความถูกต้องของเอกสารและระยะเวลาที่สอดคล้องกับกิจกรรมการเฝ้าระวังโรคในสัตว์ปีกเชิงรับ (รก.๑ เชิงรับ)ในแต่ละรอบ เกณฑ์การให้คะแนน   
รอบที่ ๑/๒๕๖๘ และรอบที่ ๒/๒๕๖๘ ใช้เอกสารดังนี้

๑.๒.๒.๑ การสอบสวนโรค (ทุกราย)

๑.๒.๒.๒ ใบนำส่งตัวอย่าง (LIMS) (ทุกราย)

๑.๒.๒.๓ รายงาน สคส.๑ (ทุกราย)

๑.๒.๒.๔ บันทึกสั่งกัก (ถ้ามี)

๑.๒.๒.๕ ความครบถ้วนในการกรอกใบส่งตัวอย่าง (ทุกราย)

ก. ประเมินผลครั้งแรกใช้รอบที่ ๑ ตั้งแต่วันที่ ๑ ตุลาคม ๒๕๖๗ ถึงวันที่ ๓๑ มีนาคม ๒๕๖๘

ข. ประเมินครั้งที่สองใช้รอบที่ ๒ ตั้งแต่วันที่ ๑ เมษายน ๒๕๖๘ ถึงวันที่ ๓๐ กันยายน ๒๕๖๘

**คะแนนข้อมูลการรายงาน (การรายงานโรคในสัตว์ปีกเชิงรับ (รก.๑ เชิงรับ)) (๐.๕ คะแนน)**

**คะแนนที่ได้ = ผลรวมคะแนนที่ได้จากความสมบูรณ์ครบถ้วนและความถูกต้องของเอกสารและระยะเวลาที่สอดคล้องกับกิจกรรมต่อเดือน**

**๖**

**๖**

**ตัวอย่าง : การให้คะแนนรายงาน รก๑. เชิงรับต่อเดือน (คะแนนเต็ม ๐.๕ คะแนน)**

|  |  |  |  |  |  |  |  |
| --- | --- | --- | --- | --- | --- | --- | --- |
| **เดือนที่** | **รก.๑ เชิงรับ** | **สอบสวนโรค** | **ใบนำส่งตัวอย่าง (LIMS)** | **สคส.๑** | **บันทึกสั่งกัก**  **(ถ้ามี)** | **ความครบถ้วนในการกรอกใบส่งตัวอย่าง (LIMS)** | **คะแนน** |
| **๑** | **/** | **/** | **/** | **/** | **/** | **/** | **๐.๕** |
| **๒** | **/** | **/** | **x** | **x** | **/** | **/** | **๐** |
| **๓** | **/** | **/** | **/** | **/** | **/** | **/** | **๐.๕** |
| **๔** | **/** | **/** | **/** | **/** | **-** | **x** | **๐** |
| **๕** | **/** | **/** | **/** | **/** | **-** | **/** | **๐.๕** |
| **๖** | **/** | **/** | **/** | **/** | **/** | **/** | **๐.๕** |

**คะแนนที่ได้ = ๒/๖ = ๐.๓๓ คะแนน จากคะแนนเต็ม ๐.๕ คะแนน**

**เงื่อนไขการรายงาน รก.๑ เชิงรับ**

การรายงานทางระบบสารสนเทศเพื่อการเฝ้าระวังโรคไข้หวัดนก (รก.๑ เชิงรับ)

๑. พบสัตว์ปีกป่วยตายตามนิยามโรคไข้หวัดนก**ให้รายงาน**แบบ รก.๑ เชิงรับ ทางระบบสารสนเทศเพื่อการเฝ้าระวังโรคไข้หวัดนก (รก.๑ เชิงรับ) หรือระบบ E-smart surveillance **ภายใน ๒๔ ชั่วโมง** หลังได้รับแจ้งและเข้าดำเนินการตรวจสอบ

๒. แบบสอบสวนโรค ดำเนินการสอบสวนโรค**ภายใน ๗๒ ชั่วโมง** หลังได้รับแจ้ง ตามข้อ ๑.

๓. ใบนำส่งตัวอย่าง ดำเนินการส่งตัวอย่าง**ภายใน ๗๒ ชั่วโมง** หลังได้รับแจ้ง ตามข้อ ๑. (เอกสารต้องออกจากระบบ LIMS เท่านั้น)

๔. รายงานใน แบบสคส.๑

๕. บันทึกสั่งกัก (ถ้ามี)

๖.เอกสารตามข้อ ๑-๕ ให้แนบไฟล์ส่งมายัง ลิงค์ <https://forms.gle/zF2tMmtBTiiEJKEW8> (สำหรับแนบเอกสาร รก.๑ เชิงรับ)

ความครบถ้วนในการกรอกใบส่งตัวอย่าง

1. การกรอกใบส่งตัวอย่าง โดยต้องมีข้อมูลที่สำคัญ ดังนี้

* ชื่อ-สกุล
* ที่อยู่
* เบอร์โทรศัพท์
* ชนิดสัตว์
* พิกัดของจุดเกิดโรค (ละติจูด, ลองจิจูด)
* อาการสัตว์ป่วย
* จำนวนทั้งหมด จำนวนป่วย จำนวนตาย
* การวินิจฉัยเบื้องต้น (โรคที่สงสัย)
* รูปแบบการเลี้ยง (ชนิดฟาร์ม เช่น compartment, GAP, GFM, กช.๔, เลี้ยงปล่อย, ไล่ทุ่ง เป็นต้น)

1. กรณีระบบสารสนเทศเพื่อการเฝ้าระวังโรคไข้หวัดนกพบปัญหาการใช้งาน ให้ดำเนินการดังนี้

* แจ้งปัญหากับผู้ดูแลระบบทันที (กลุ่มควบคุมป้องกันโรคสัตว์ปีก) หากในวันนั้นๆ พบเหตุขัดข้องในการลงข้อมูลในระบบ การบันทึกข้อมูล การแนบไฟล์เอกสาร เพื่อให้ผู้ดูแลระบบทำการตรวจสอบข้อมูล และแจ้งตอบผลการแก้ปัญหาที่พบไปทางไปรษณีย์อิเล็กทรอนิกส์กลับไปยังผู้รายงาน

**ส่วนที่ ๒ การเฝ้าระวังโรคและการรายงานโรคในสัตว์ปีกเชิงรุก (รก.๑ เชิงรุก) (คะแนนเต็ม ๑ คะแนน)**

**๒.๑ การเฝ้าระวังโรคเชิงรุกและเป้าหมายการเก็บตัวอย่าง (๐.๕ คะแนน)**

การเก็บซากสัตว์ปีก ให้ดำเนินการดังนี้

๒.๑.๑ **จังหวัดที่มีฝูงเป็ดไล่ทุ่ง** ให้เก็บซากเป็ดไล่ทุ่ง ฝูงละ ๑ ตัวต่อเดือน จำนวนฝูง ๒๐% ของฝูงทั้งหมดภายในจังหวัด (ตัวอย่าง จังหวัด A มี ๑๐๐ ฝูง ให้เก็บ ๒๐ ฝูงต่อเดือน ฝูงละ ๑ ตัว) หรือ รายละเอียดตามเอกสารแนบ **“จำนวนตัวอย่างเชิงรุกรายเดือน ปี ๒๕๖๘” (เอกสารแนบ ๑)**

๒.๑.๒ **จังหวัดที่ไม่มีฝูงเป็ดไล่ทุ่ง** ให้เก็บซากไก่เลี้ยงหลังบ้าน จากเกษตรกรอย่างน้อย ๒ ราย   
(รายละ ๑ ตัวอย่าง) ต่อเดือน (รวมเป็นอย่างน้อย ๒ ตัวอย่างต่อเดือน) โดยเก็บตัวอย่างตามเอกสารแนบ**“จำนวนตัวอย่างเชิงรุกรายเดือน ปี ๒๕๖๘”**

๒.๑.๓ ไก่เลี้ยงหลังบ้าน ให้ทุกจังหวัดเก็บตัวอย่างตามเอกสารแนบ**“จำนวนตัวอย่างเชิงรุกรายเดือน ปี ๒๕๖๘”** และ **“แผนเก็บตัวอย่างไก่หลังบ้านเชิงรุก” (เอกสารแนบ ๒) โดยภายใน ๖ เดือนของรอบการประเมินตัวชี้วัดจะต้องเก็บได้ครบทุกตำบลเสี่ยงระดับ ๕** หรือตามที่ได้กำหนดไว้ในเอกสารแนบ หรือตามที่สคบ.กำหนด

ก. ประเมินผลครั้งแรกใช้รอบที่ ๑ ตั้งแต่วันที่ ๑ ตุลาคม ๒๕๖๗ ถึงวันที่ ๓๑ มีนาคม ๒๕๖๘

ข. ประเมินครั้งที่สองใช้รอบที่ ๒ ตั้งแต่วันที่ ๑ เมษายน ๒๕๖๗ ถึงวันที่ ๓๐ กันยายน ๒๕๖๘

**คะแนนข้อมูลจำนวนตัวอย่าง (การเฝ้าระวังโรคในสัตว์ปีกเชิงรุก (รก.๑ เชิงรุก)) (๐.๕ คะแนน)**

**คะแนนที่ได้ = ผลรวมคะแนนที่ได้จากการส่งตัวอย่างครบตามเป้าหมายต่อเดือน**

**๖**

**๖**

**ตัวอย่าง: การให้คะแนนจำนวนตัวอย่าง รก๑. เชิงรุกต่อเดือน (คะแนนเต็ม ๐.๕ คะแนน)**

|  |  |  |  |
| --- | --- | --- | --- |
| **เดือน** | **จำนวนตัวอย่างสัตว์ปีกเชิงรุก** | | **คะแนน** |
| **เป็ดไล่ทุ่ง** | **ไก่เลี้ยงหลังบ้าน** |
| **๑** | **/** | **/** | **๐.๕** |
| **๒** | **/** | **x** | **๐** |
| **๓** | **/** | **/** | **๐.๕** |
| **๔** | **x** | **x** | **๐** |
| **๕** | **/** | **x** | **๐** |
| **๖** | **/** | **/** | **๐.๕** |

**คะแนนที่ได้ = ๑.๕/๖ = ๐.๒๕ จากคะแนนเต็ม ๐.๕ คะแนน**

**๒.๒ การรายงานโรคเชิงรุก (๐.๕ คะแนน)**

การรายงานทางระบบสารสนเทศเพื่อการเฝ้าระวังโรคไข้หวัดนก (รก.๑ เชิงรุก)

*๒.๒.๑* การเฝ้าระวังโรคเชิงรุก โดยการเข้าไปเยี่ยมเกษตรกร พร้อมเก็บซากสัตว์ปีก**ให้รายงาน   
ในแบบรก. ๑ เชิงรุก ภายใน ๓ วันหลังเก็บตัวอย่าง** (เช่น เริ่มเข้าเก็บตัวอย่างวันที่ ๑๐ กันยายน ๒๕๖๗ **จะต้องบันทึกข้อมูล** ภายในวันที่ ๑๓ กันยายน ๒๕๖๗ เป็นต้น) โดยให้เลือกสัตว์ปีกตัวที่อ่อนแอ ไม่แข็งแรง **หรือตายไม่เข้านิยาม**

*๒.๒.๒* ความครบถ้วนในการลงข้อมูลในใบนำส่งระบบ LIMS

๒.๒.๒.๑ จำนวนสัตว์ที่เลี้ยง

๒.๒.๒.๒ พิกัดตำแหน่งสถานที่เก็บตัวอย่าง (ละติจูด, ลองจิจูด)

๒.๒.๒.๓ หมายเลขตัวอย่าง/หมายเลขอ้างอิง

*๒.๒.๓* แนบใบนำส่งที่มาจากระบบ LIMS เท่านั้น

*๒.๒.๔* เก็บตัวอย่างโดยมีตำบลเสี่ยงครบตามเป้าหมายในรอบการประเมิน ๖ เดือน หรือตามที่ได้กำหนดไว้ในเอกสารแนบ หรือตามที่สคบ.กำหนด

**คะแนนที่ได้ = ผลรวมคะแนนที่ได้จากความสมบูรณ์ครบถ้วนและความถูกต้องของเอกสารและระยะเวลาที่สอดคล้องกับกิจกรรม (๐.๔)  
 + ตำบลเสี่ยงครบตามเป้าหมายในรอบการประเมิน ๖ เดือน (๐.๑)**

**ตัวอย่าง : การให้คะแนนรายงาน รก๑. เชิงรุก (คะแนนเต็ม ๐.๕ คะแนน)**

ส่วนที่ ๑ ความสมบูรณ์ครบถ้วนและความถูกต้องของเอกสารและระยะเวลาที่สอดคล้องกับกิจกรรม

(๐.๔ คะแนน)

|  |  |  |  |  |  |  |
| --- | --- | --- | --- | --- | --- | --- |
| **เดือนที่** | **การรายงานภายใน ๓ วัน** | ความครบถ้วนในการลงข้อมูลในใบนำส่งระบบ LIMS | | | แนบใบนำส่งที่มาจากระบบ LIMS | **คะแนน** |
| จำนวนสัตว์ที่เลี้ยง | พิกัด | หมายเลขตัวอย่าง/หมายเลขอ้างอิง |
| **๑** | **/** | **/** | **/** | **/** | **/** | **๐.๔** |
| **๒** | **/** | **/** | **x** | **x** | **/** | **๐** |
| **๓** | **/** | **/** | **/** | **/** | **/** | **๐.๔** |
| **๔** | **/** | **/** | **/** | **/** | **x** | **๐** |
| **๕** | **/** | **/** | **/** | **/** | **/** | **๐.๔** |
| **๖** | **/** | **/** | **/** | **/** | **/** | **๐.๔** |

**คะแนนที่ได้ = ๑.๖/๖ = ๐.๒๗ คะแนน จากคะแนนเต็ม ๐.๔ คะแนน**

ส่วนที่ ๒ ตำบลเสี่ยงครบตามเป้าหมายในรอบการประเมิน ๖ เดือน ( ๐.๑ คะแนน)

ตำบลเสี่ยงครบตามเป้าหมายในรอบการประเมิน ๖ เดือน **คะแนนที่ได้ = ๐.๑**

ตำบลเสี่ยงไม่ครบตามเป้าหมายในรอบการประเมิน ๖ เดือน **คะแนนที่ได้ = ๐**

**ส่วนที่ ๓ การเฝ้าระวังโรคในนกธรรมชาติ (คะแนนเต็ม ๑.๐ คะแนน)**

**๓.๑ การเฝ้าระวังโรคในนกธรรมชาติ (๐.๕ คะแนน)**

๓.๑.๑ การเฝ้าระวังโรคในนกธรรมชาติ ดำเนินการดังนี้

๓.๑.๑.๑ เจ้าหน้าที่กรมปศุสัตว์ร่วมกับกรมอุทยานแห่งชาติ สัตว์ป่า และพันธุ์พืช มหาวิทยาลัยและหน่วยงานอื่น ๆ ที่เกี่ยวข้องในพื้นที่ ดำเนินการเฝ้าระวังโรคในนกธรรมชาติในบริเวณพื้นที่เป้าหมาย โดยดำเนินการเฝ้าระวังโรคตลอดทั้งปี (ไม่น้อยกว่า ๑ ตัวอย่างต่อเดือน)

๓.๑.๑.๒ พื้นที่เป้าหมายทั้งประเทศ ได้แก่ พื้นที่อยู่อาศัยหรือทำรังอยู่เป็นกลุ่ม (colony) พื้นที่ชุ่มน้ำ (wetland) สถานที่พักฟื้นนกก่อนปล่อยสู่ธรรมชาติ พื้นที่จุดแวะพักในระหว่างการอพยพของนกธรรมชาติ และพื้นที่อื่น ๆ เช่น พื้นที่สาธารณะและพื้นที่ส่วนบุคคล ที่ประชาชนทั่วไปแจ้งพบนกตายผิดปกติ

๓.๑.๑.๓ ชนิดนกเป้าหมาย นกน้ำที่พบได้บ่อย ได้แก่ กลุ่มนกเป็ดหรือห่าน (Order Anseriformes) กลุ่มนกยาง (Order Pelecaniformes); กลุ่มนกกระสาและนกปากห่าง (Order Ciconiiformes) กลุ่มนกอัญชันและนกคู้ต (Order Gruiformes) กลุ่มนกนางนวล นกชายเลน (Order Charadriiformes) และกลุ่มนกล่าเหยื่อ หรือนกชนิดอื่น ๆ

๓.๑.๒ เป้าหมายการเก็บตัวอย่างเฝ้าระวังโรคในนกธรรมชาติ

๓.๑.๒.๑ การเฝ้าระวังโรค**เชิงรับ**ในนกธรรมชาติ ได้แก่ พบนกในกลุ่มเป้าหมายตาย หรือ   
**พบนกตาย**แบบกลุ่มหรือจำนวนมาก (mass mortality) ในสถานที่และเวลาใกล้เคียงกัน มีนิยามดังนี้

พบนกตาย ≥ ๑ ตัว ในกลุ่มนกล่าเหยื่อ เช่น เหยี่ยว, นกน้ำ เช่น นกปากห่าง นกยาง นกเป็ด เป็นต้น

พบนกตาย ≥ ๕ ตัว โดยเป็นนกชนิดใดก็ได้

๓.๑.๒.๒ การเฝ้าระวังโรค**เชิงรุก**ในนกธรรมชาติ โดยการเฝ้าระวังโรคในนกชนิดเป้าหมายร่วมกับเจ้าหน้าที่กรมอุทยานฯ หรือ**เก็บ swab** มูลนกชนิดเป้าหมาย

**คะแนนข้อมูลจำนวนตัวอย่าง (การเฝ้าระวังโรคไข้หวัดนกในนกธรรมชาติ) (๐.๕ คะแนน)**

**คะแนนที่ได้ = ผลรวมคะแนนที่ได้จากการส่งตัวอย่างครบตามเป้าหมายต่อเดือน**

**๖**

**๖**

**ตัวอย่าง:**

|  |  |  |
| --- | --- | --- |
| **เดือนที่** | **ส่งตัวอย่างนกธรรมชาติ  ≥ ๑ ตัวอย่าง** | **คะแนนที่ได้ ต่อเดือน** |
| **๑** | **/** | **๐.๕** |
| **๒** | **X** | **๐** |
| **๓** | **/** | **๐.๕** |
| **๔** | **/** | **๐.๕** |
| **๕** | **X** | **๐** |
| **๖** | **/** | **๐.๕** |

**คะแนนที่ได้ = ๒/๖ = ๐.๓๓ คะแนน จากคะแนนเต็ม ๐.๕ คะแนน**

๓.๑.๓ วิธีการเก็บตัวอย่าง/วิธีการเฝ้าระวัง

๓.๑.๓.๑ กรณีที่**พบนกตาย** เก็บซากนกส่งตรวจทางห้องปฏิบัติการ หรือเก็บตัวอย่างด้วยวิธี oropharyngeal swab และ cloacal swab โดยการรวมในหลอดเก็บตัวอย่างเดียวกันในนกแต่ละตัว

๓.๑.๓.๒ ในกรณีที่**พบนกป่วย** **นกบาดเจ็บ** และการเก็บตัวอย่างจาก**นกปกติ**จากการเฝ้าระวังโรคเชิงรุก เก็บตัวอย่างด้วยวิธี oropharyngeal swab และ cloacal swab

**ส่วนที่ ๓. ๒ การรายงานผลการดำเนินงานในนกธรรมชาติ (๐.๕ คะแนน)**

๓.๒.๑ สำนักงานปศุสัตว์จังหวัดกรอกข้อมูลการเก็บตัวอย่างให้ครบถ้วนและรายงานข้อมูลใน google form <https://forms.gle/9jGikfmdNkM5XszEA>

๓.๒.๒ บันทึกข้อมูล วันที่เก็บตัวอย่าง สถานที่เก็บตัวอย่าง (พิกัด) ชนิดนก ประเภทตัวอย่าง และชนิดตัวอย่าง และบันทึกข้อมูลตัวอย่างในระบบบริหารจัดการห้องปฏิบัติการ LIMS ให้ครบถ้วน โดยเลือกชนิดสัตว์ 🡪 นกธรรมชาติ, กลุ่มเลือก🡪 ชนิดนก (species) ประเภทการทดสอบเลือกโครงการ E0101 เฝ้าระวังเชิงรับ โรคไข้หวัดนกในนกธรรมชาติและนกอพยพ (*ตัวอย่างซากหรือ swab จากนกตายหรือนกป่วย*) หรือ E0102 เฝ้าระวังเชิงรุก โรคไข้หวัดนกในนกธรรมชาติและนกอพยพ (*ตัวอย่าง swab จากนกปกติหรือมูลนก*)

ก. ประเมินผลครั้งแรกใช้รอบที่ ๑ ตั้งแต่วันที่ ๑ ตุลาคม ๒๕๖๗ ถึงวันที่ ๓๑ มีนาคม ๒๕๖๘

ข. ประเมินครั้งที่สองใช้รอบที่ ๒ ตั้งแต่วันที่ ๑ เมษายน ๒๕๖๘ ถึงวันที่ ๓๐ กันยายน ๒๕๖๘

**คะแนนความครบถ้วนของข้อมูลในระบบ LIMS (การเฝ้าระวังโรคไข้หวัดนกในนกธรรมชาติ) (๐.๕คะแนน)**

**คะแนนที่ได้ = ผลรวมคะแนนความครบถ้วนของข้อมูลในระบบ LIMS ที่ได้ในแต่ละเดือน**

**๖**

**๖**

**ตัวอย่าง: การให้คะแนนรายงานนกธรรมชาติต่อเดือน (๐.๕ คะแนน)**

|  |  |  |  |  |
| --- | --- | --- | --- | --- |
| **เดือนที่** | **ข้อมูลในระบบ LIMS** | | | **คะแนน** |
| **ข้อมูลชนิดนก** | **ข้อมูลพิกัด** | **สถานที่เก็บตัวอย่าง** |
| **๑** | **/** | **/** | **/** | **๐.๕** |
| **๒** | **/** | **X** | **/** | **๐** |
| **๓** | **/** | **/** | **/** | **๐.๕** |
| **๔** | **/** | **/** | **/** | **๐.๕** |
| **๕** | **/** | **/** | **/** | **๐.๕** |
| **๖** | **/** | **/** | **/** | **๐.๕** |

**คะแนนที่ได้ = ๒.๕/๖ = ๐.๔๒ คะแนน จากคะแนนเต็ม ๐.๕ คะแนน**

***\*หมายเหตุ***

*จังหวัดต้องส่งตัวอย่างตัวอย่างนกธรรมชาติ พร้อมลงข้อมูลในระบบ LIMS ภายในเดือนนั้น ให้ครบถ้วน จึงจะได้ ๐.๕ คะแนน (รายละเอียดตาม****เอกสารแนบ 3****)*

A diagram of different colored rectangular shapes

Description automatically generated

**ข้อมูลพื้นฐานและวิธีจัดเก็บข้อมูลประกอบตัวชี้วัด**

๑) โรคระบาดสัตว์ปีกที่ใช้ในตัวชี้วัด หมายถึง โรคสัตว์ปีกตามพระราชบัญญัติโรคระบาดสัตว์ พ.ศ. ๒๕๕๘

* รายงานการเกิดโรคระบาดสัตว์ปีก หมายถึง การรายงานโรคไปยังระบบ
* ระบบสารสนเทศเพื่อการเฝ้าระวังโรคไข้หวัดนก
* ระบบสารสนเทศเพื่อการเฝ้าระวังโรคระบาดสัตว์
* พระราชบัญญัติ และกฎระเบียบที่เกี่ยวข้อง
* พระราชบัญญัติโรคระบาดสัตว์ พ.ศ. ๒๕๕๘
* ระเบียบกรมปศุสัตว์ว่าด้วยการดำเนินการเฝ้าระวัง ป้องกันและควบคุมโรคระบาดสัตว์ พ.ศ. ๒๕๖๐
* ประสิทธิภาพการควบคุมโรคจะพิจารณาถึงความรวดเร็วในการรับแจ้งโรค และการรายงาน

**รายละเอียดเพิ่มเติม**

*แหล่งข้อมูล / วิธีการจัดเก็บข้อมูล /หลักฐานอ้างอิง*

* สำนักงานปศุสัตว์จังหวัดดำเนินการเฝ้าระวังโรคระบาดสัตว์ รายงาน และควบคุมโรค
* สำนักงานปศุสัตว์จังหวัดลงข้อมูลในระบบสารสนเทศเพื่อการเฝ้าระวังโรคไข้หวัดนกและระบบสารสนเทศเพื่อการเฝ้าระวังโรคระบาดสัตว์
* สำนักงานปศุสัตว์จังหวัดจัดส่งผลการสอบสวนโรคระบาดสัตว์ สรุปปัญหาอุปสรรค มาตรการในการแก้ไขปัญหา และการป้องกันการเกิดโรคในอนาคต หรือการศึกษาเพื่อการแก้ไขปัญหาสุขภาพสัตว์ในพื้นที่ (กรณีไม่มีการเกิดโรคระบาด) ตามรูปแบบที่ได้รับการอบรมในโครงการพัฒนาทีมสอบสวนโรคระบาดสัตว์ กรมปศุสัตว์
* สำนักงานปศุสัตว์เขต ให้คำแนะนำ และติดตามการดำเนินงานของสำนักงานปศุสัตว์จังหวัด
* สำนักควบคุม ป้องกันและบำบัดโรคสัตว์สรุปคะแนนตัวชี้วัด

**ผู้กำกับดูแลตัวชี้วัด/ผู้จัดเก็บข้อมูล**

ผู้กำกับดูแลตัวชี้วัด

นายกิติภัทท์ สุจิต เบอร์โทรศัพท์ : 02 653 4444 ต่อ 41๑๔

นางสาวนพศร เกื้อตะโก เบอร์โทรศัพท์ : 02 653 4444 ต่อ 41๑๔

ผู้จัดเก็บข้อมูลส่วนที่เกี่ยวข้องกับการเฝ้าระวังและการรายงานโรคระบาดสัตว์ปีกในระบบสารสนเทศ:

นางสาวฉัตรอรุณ พัฒแก้ว เบอร์โทรศัพท์ : 02 653 4444 ต่อ 41๖๒